Briedes
Briedes (ka Briede, vanasti Wredenhof) on küla (skrajciems ehk hajaküla) Lätis Valmiera piirkonnas Burtnieki vallas. Küla asub valla lääneosas Briede jõe kaldal. Briedes on tekkinud endise Briede mõisa keskuse juurde. Aastail 2009-2021 kuulus küla Burtnieki piirkonda. Külas kasvav Gulbji tamm (ümbermõõt 6,17 meetrit) ja Briede vahtrad (esimese ümbermõõt 4,86 ja kõrgus 17,6 meetrit, teise ümbermõõt 4,43 ja kõrgus 17,2 meetrit) on looduskaitse all. Aastal 2007 oli külas 25 elanikku.